Във връзка с постъпило уведомление за изготвяне на план/програма уведомление с вх. № ОВОС-2182/27.09.2021г. за: Общ устройствен план (ОУП) на Община Куклен, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. Общите устройствени планове се съгласуват чрез процедурата по екологична оценка (ЕО). Възложените по реда на Закона за устройство на територията (ЗУТ), общи устройствени планове са включени в Приложение № 1 към *Наредбата за условията и реда за извършване на екологична оценка на планове и програми- Наредба за ЕО* и съгласно чл.2, ал.1 от Наредбата **подлежат на задължителна ЕО.**

Съгласно чл.3, ал.2, т.1 от Наредбата за ЕО,екологичната оценка се извършва едновременно с изготвянето на плана, като становището по екологична оценка, се издава преди одобряването на ОУП Куклен.

1. Възложителят и/или експертите (определени съобразно чл.16 от Наредбата за ЕО, на които е възложено да изготвят доклада за ЕО внасят в РИОСВ схема за консултациите по реда на чл.19, ал.3 и задание за определяне обхвата на екологичната оценката по реда на чл.19а.

**2.1**. Предлагаме в схемата за консултации да бъдат включени определените от Вас специализирани органи и засегната общественост, в това число:

- БД ИБР Пловдив

- РЗИ Пловдив

- ОД ПБЗН Пловдив

- Областна Дирекция Земеделие Пловдив

- НИПК към Министерство на културата

- Обществени обсъждания със засегнатата общественост

**2.2.** Предлагаме в обхвата на оценката да бъдат да бъдат включени и въпроси относно:

 **-** информация за водоснабдяване, канализация, пречиствателни съоръжения, къде е предвидено да се отвеждат и заустват отпадъчните води от всички изградени обекти осъществяващи производствени и други дейности, разположени на територията на индустриална зона Куклен м. „Капсида“, по плана на гр. Куклен.;

- Съгласно Заповед №РД-969/21.12.2013 г. на Министъра на околната среда и водите, Районът за оценка и управление на качеството на атмосферния въздух КАВ (РОУКАВ) „Агломерация Пловдив” е определен като район, в който нивата на замърсителите ФПЧ10, ФПЧ 2,5, ПАВ, азотен диоксид (в непосредствена близост до основните пътни артерии) и кадмий превишават установените норми и/или нормите плюс определените допустими отклонения от тях.

До настоящия момент, изпълнението на мерките към Плана за действие от Програмата за подобряване на качеството на атмосферния въздух на територията на Община Куклен не е допринесло до ежегодно намаление на броя на превишеният на средноденонощната норма за опазване на човешкото здраве по показател фини прахови частици под 10 микрона - ФПЧ10.

Предвид сериозността на проблема, свързан със замърсяване на атмосферния въздух и произхождащите от това рискове за човешкото здраве в проекта на ОУП следва да се разгледат мерки, които ще допринесат за подобряване на качеството на атмосферния въздух на територията на община Куклен.

- На територията на община Куклен са разположени действащи обекти, попадащи в обхвата на Глава седма, раздел Първи от ЗООС, а именно: „КЦМ“ АД и „АГРИЯ“ АД, класифицирани като предприятия с висок рисков потенциал. Докладите за безопасност и за политиката за предотвратяване на големи аварии са представени на община Куклен. В Докладите са идентифицирани опасностите от големи аварии в предприятиятя/съоръженията и съответните конкретни мерки, които операторите трябва да предприемат с цел намаляване на риска от възникване на големи аварии, съобразени с риска от възникване на големи аварии в предприятията/съоръженията, определени са и пространствените граници на сериозни поражения и са определени минимални безопасни разстояния от/до предприятията.

Във връзка с горното и в изпълнение на чл.104 от ЗООС е необходимо възложителят да осигури безопасни разстояния до съществуващите ПСВРП при предвиждания за отреждане на терени за разполагане на нови жилищни райони, обекти с обществено предназначение по смисъла на т.29в от §1 от ДР на ЗООС и големи транспортни пътища по смисъла на т.29е от §1 на ДР на ЗООС.

1. Изготвянето на доклада за ЕО и консултациите по него са регламентирани в глави ІІІ и ІV на Наредбата за ЕО.

**ІІ. Относно приложимата процедура по реда на реда на чл.31 от Закона за биологичното разнообразие (ЗБР)**

На територията на Община Куклен попадат защитени зони по Натура 2000:

• BG0002073 „Добростан” за опазване на дивите птици, обявена със Заповед №РД-528/26.05.2010 г. (ДВ бр. 47/2010 г.) на министъра на околната среда и водите.

* BG0001031 „Родопи-Средни” за опазване на природните местообитания и на дивата флора и фауна, обявена със Заповед РД-351/31.03.2021 г. (ДВ бр. 59/16.07.2021 г. ) на Министъра на околната среда и водите.

Съгласно изискванията на чл. 36, ал.1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), когато планът подлежи на задължителна ЕО, Възложителят извършва уведомяване на компетентния орган съгласно чл.10 от същата наредба. Във връзка с горното, при внасяне на заданието по т.I.2 следва да представите информация на хартиен и електронен носител, съгласно Приложение №1 към чл.10, ал.1 от Наредбата за ОС, част А.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-2182-1/12.10.2021г.